HU Az Európai Unió Hivatalos Lapja C 310/14

Módosítás iránti kérelem közzététele a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet 6. cikkének (2) bekezdése alapján

2011/C 310/11

Ezzel a közzététellel az 510/2006/EK tanácsi rendelet (1) 7. cikke alapján létrejön a kérelem elleni kifogás joga. A kifogást tartalmazó nyilatkozatnak e közzététel napjától számítva hat hónapon belül kell beérkeznie az Európai Bizottsághoz.

MÓDOSÍTÁS IRÁNTI KÉRELEM

A TANÁCS 510/2006/EK RENDELETE

MÓDOSÍTÁS IRÁNTI KÉRELEM A 9. CIKK ALAPJÁN

„THÜRINGER ROSTBRATWURST”

EK-sz.: DE-PGI-0105-0223-09.02.2011

OFJ ( X ) OEM ( )

1. A termékleírás érintett szakaszcíme(i):

—  A termék elnevezése — A termék leírása —  Földrajzi terület —  A származás igazolása —  Az előállítás módja —  Kapcsolat a földrajzi területtel —  Címkézés —  Nemzeti előírások —  Egyéb (kérjük, határozza meg)

2. A módosítás(ok) típusa:

— Az egységes dokumentum vagy az összefoglaló lap módosítása —  Azon bejegyzett OEM vagy OFJ leírásának módosítása, amely esetében sem az egységes dokumentumot, sem az összefoglalót nem tették közzé —  A leírás oly módon történő módosítása, amely nem teszi szükségessé a közzétett egységes dokumentum módosítását (510/2006/EK rendelet 9. cikkének (3) bekezdése) —  A termékleírás hatóságilag elrendelt, kötelező egészségügyi vagy növény-egészségügyi intézkedések miatti átmeneti módosítása (az 510/2006/EK rendelet 9. cikkének (4) bekezdése)

3. Módosítás(ok):

Kért módosítások:

3.1. A termék leírása:

A következő mondat törlendő: „A felhasznált nyersanyagok legalább 51%-ának a türingiai régióból kell származnia.”

Indokolás:

A nyersanyagra vonatkozó kikötést törölni kell. A termék tulajdonságai, illetve hírneve független attól, hogy a felhasznált nyersanyagok egy része a régióból származik.

EGYSÉGES DOKUMENTUM

A TANÁCS 510/2006/EK RENDELETE

„THÜRINGER ROSTBRATWURST”

EK-sz.: DE-PGI-0105-0223-09.02.2011

OFJ ( X ) OEM ( )

1. Elnevezés:

„Thüringer Rostbratwurst”

2. Tagállam vagy harmadik ország:

Németország

3. A mezőgazdasági termék vagy élelmiszer leírása:

3.1. A termék típusa:

1.2. osztály: Húsipari termékek (főzve, sózva, füstölve stb.)

3.2. A termék leírása, amelyre az 1. pontban található elnevezés vonatkozik:

Legalább 15–20 cm hosszú, közepes finomságú „Rostbratwurst” (roston sült kolbász) vékony természetes bélben (disznóbél vagy birkabél), nyersen vagy forrázva, fűszeres ízzel; egységtömeg: 100–150 g;

Összetétel

nagy vonalakban zsírtalanított sertéshús, sertéspofa bőr nélkül, esetleg kiinazott borjú- vagy marhahús a töltelékbe, pácolás nélkül; a fűszerkeverékek a recepthagyomány vagy a regionális szokások függvényében változnak; a só és a bors mellett különösen köményt, majorannát és fokhagymát használnak. Zsírtartalom: 20 % (± 5 %)

Elemzési értékek

kollagénmentes húsfehérje: legalább 8,5 %; kollagénmentes fehérje a húsfehérjében: (szövettanilag) legalább 65 % vol, (vegyileg) legalább 75 %.

3.3. Nyersanyagok (kizárólag feldolgozott termékek esetében):

—

3.4. Takarmány (kizárólag állati eredetű termékek esetében):

—

3.5. Az előállítás azon műveletei, amelyeket a meghatározott földrajzi területen kell végrehajtani:

A kolbász egész előállítási folyamata a meghatározott földrajzi területen zajlik.

3.6. A szeletelésre, aprításra, csomagolásra stb. vonatkozó egyedi szabályok:

—

3.7. A címkézésre vonatkozó egyedi szabályok:

—

4. A földrajzi terület tömör meghatározása:

Türingia szövetségi tartomány

5. Kapcsolat a földrajzi területtel:

5.1. A földrajzi terület sajátosságai:

A „Thüringer Rostbratwurst” évszázados hagyományokra tekint vissza. Első hivatalos írásos említése 1404-ből származik. A Rudolstadti Állami Levéltárban őrzik az arnstadti kolostor (Jungfrauen-Kloster) egyik elszámolását, amely többek között egy „darme czu bratwurstin” (bél roston sült kolbászhoz) elnevezésű rubrikát is tartalmaz. A kolbász legrégibb ismert receptje a Weimari Állami Levéltárban található, amely az 1613. július 2-i„Ordnung für das Fleischerhandwerk zu Weimar, Jena und Buttstädt” mészáros- és hentes rendszabályzatból származik. Egy további receptet találhatunk az 1797. évi „Thüringisch-Erfurtische Kochbuch” című szakácskönyvben. Napjainkban a „Thüringer Rostbratwurst” majdnem minden türingiai hentesnek, illetve húsárugyártónak a kínálatában szerepel, és Türingia-szerte mindenütt fogyasztható a jellegzetes helyi grillezőkben. Az elnevezésben továbbra is tükröződik a termék eredete, mert az egykori NDK-ban is kizárólag a valóban e földrajzi területről származó termékek eredetmegjelölésére használták.

5.2. A termék sajátosságai:

A „Thüringer Rostbratwurst” évszázados hagyományokkal rendelkező termék. Már Martin Luther és Goethe is igen kedvelte, és a német irodalom alkotói (Grimmelshausen, Simplizissimus) már 1669-ben dicsérően írtak róla. A „Thüringer Rostbratwurst” egyedi, kiváló ízének köszönhetően ma is ismert és elismert termék Németországon belül és kívül egyaránt.

5.3. A földrajzi terület és (OEM esetében) a termék minősége vagy jellemzői közötti, vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat:

A „Thüringer Rostbratwurst” a türingiai hentesek hozzáértésének és tapasztalatának, valamint a nemzedékről nemzedékre áthagyományozott recepteknek köszönheti hírnevét.

Hivatkozás a termékleírás közzétételére:

Markenblatt, 2010. augusztus 20-i 33. kötet, 7a-bb. rész, 14729. o.

http://register.dpma.de/DPMAregister/geo/detail.pdfdownload/14402

(1) HL L 93., 2006.3.31., 12. o.